open-index/open-wikipedia-markdown huggingface dataset:
Άμπελ

Το ευρωπαϊκό όνομα **Άμπελ** (Abel ή Abell) ή **Αμπέλ**, που προέρχεται από το βιβλικό Άβελ, μπορεί να αναφέρεται σε κάποιο από τα παρακάτω:

## Πρόσωπα
### Ως βαπτιστικό
* Άμπελ της Ρενς (8ος αι.), άγιος και επίσκοπος της Ρενς
* Άμπελ (αυστραλοπίθηκος), όνομα που δόθηκε στο μοναδικό γνωστό δείγμα του είδους *Australopithecus bahrelghazali*
* Άμπελ της Δανίας (1218-1252), βασιλιάς της Δανίας
* Άμπελ Τάσμαν (1603-1659), Ολλανδός ναυτικός και εξερευνητής
* Αμπέλ Γκανς (1889-1981), Γάλλος σκηνοθέτης και παραγωγός του κινηματογράφου
* Άμπελ Πατσέκο (γενν. 1933), πρόεδρος της Κόστα Ρίκα

### Ως επώνυμο
* Άλφρεντ Άμπελ (1879-1937), Γερμανός ηθοποιός και σκηνοθέτης του κινηματογράφου
* Γιάκομπ Φρήντριχ φον Άμπελ (1751-1829), Γερμανός φιλόσοφος, δάσκαλος του Σίλερ
* Γιόζεφ Άμπελ (1768-1818), Αυστριακός ζωγράφος και χαράκτης
* Καρλ Άμπελ (1837-1906), Γερμανός φιλόλογος
* Καρλ φον Άμπελ (1788-1859), Βαυαρός πολιτικός
* Καρλ Φρήντριχ Άμπελ (1723-1787), Γερμανός συνθέτης
* Κάσπαρ Άμπελ (1676-1763), Γερμανός θεολόγος, ιστορικός και ποιητής
* Κιέλντ Άμπελ (1901-1961), Δανός θεατρικός συγγραφέας
* Κρίστιαν Φέρντιναντ Άμπελ (1682-1761), Γερμανός μουσικός, πατέρας του Καρλ Φρήντριχ
* Μυριάμ Αμπέλ (γενν. 1981), Γαλλίδα τραγουδίστρια
* Νιλς Χένρικ Άμπελ (1802-1829), σημαντικός Νορβηγός μαθηματικός
* Οτένιο Άμπελ (1875-1946), Αυστριακός παλαιοντολόγος
* Σαρλ Αμπέλ (1824-1891), Γάλλος αρχαιολόγος και συγγραφέας
* Στεν Άμπελ (1899-1989), Νορβηγός ιστιοπλόος, αργυρός ολυμπιονίκης
* Τζορτζ Όγκντεν Άμπελ (1927-1983), Αμερικανός αστρονόμος
* Φλόριαν Άμπελ (16ος αι.), Γερμανός ζωγράφος που έζησε στην Πράγα

## Διάφορα
* 3449 Άμπελ (3449 Abell), αστεροειδής, προς τιμή του Τζορτζ Όγκντεν Άμπελ
* Άμπελ (κρατήρας) στη Σελήνη, προς τιμή του Νιλς Χένρικ Άμπελ
* Βραβείο Άμπελ στα μαθηματικά, προς τιμή του Νιλς Χένρικ Άμπελ
* ABEL, γλώσσα περιγραφής υλικού Η/Υ

## Δείτε επίσης
* **[[Έιμπελ]]**, αγγλική προφορά του ονόματος
* Αβελιανός, επίθετο που περιγράφει διάφορους όρους στα μαθηματικά
Λυκούδης

Το ελληνικό επώνυμο **Λυκούδης** μπορεί να αναφέρεται σε κάποιο από τα παρακάτω πρόσωπα:

* Γεώργιος Λυκούδης (1895-1955), βιολιστής, καθηγητής της μουσικής και μουσικοκριτικός
* Εμμανουήλ Λυκούδης (1849-1925), λογοτέχνης και νομικός
* Ιωάννης Λυκούδης (1910-1980), γιατρός και δήμαρχος Μεσολογγίου
* Μάκης (Γεράσιμος) Λυκούδης (γενν. 1972), αθλητής και προπονητής της υδατοσφαίρισης
* Πέτρος Λυκούδης (1843-1913), στρατιωτικός, καθηγητής στη Σχολή Ευελπίδων και εφευρέτης λυόμενου πυροβόλου
* Σπύρος Λυκούδης (γενν. 1945), πολιτικός
* Στυλιανός Λυκούδης (1807-1884), αγωνιστής στην Επανάσταση του 1821, συνταγματάρχης και φρούραρχος
* Στυλιανός Λυκούδης (1878-1958), συγγραφέας, αντιναύαρχος και ακαδημαϊκός
Έιμπελ

Το αγγλικό όνομα **Έιμπελ** (Abel ή Abell), που προέρχεται από το βιβλικό Άβελ, μπορεί να αναφέρεται σε κάποιο από τα παρακάτω:

## Πρόσωπα
### Ως βαπτιστικό
* Έιμπελ Άπσερ (1790-1844), Αμερικανός υπουργός Εξωτερικών
* Έιμπελ Μουζορέβα (1925-2010) μεθοδιστής επίσκοπος και πρωθυπουργός της Ζιμπάμπουε-Ροδεσίας
* Έιμπελ Φεράρα (γενν. 1951), Αμερικανός σκηνοθέτης και σεναριογράφος
* Έιμπελ Κίρουι (γενν. 1982), Κενυάτης μαραθωνοδρόμος

### Ως επώνυμο
* Γουόλτερ Έιμπελ (1898-1987), Αμερικανός ηθοποιός
* Κλαρκ Έιμπελ (1780-1826), Βρετανός χειρουργός και φυσιοδίφης
* Λούις Έιμπελ (1884-1962), Αμερικανός κωπηλάτης, χρυσός ολυμπιονίκης
* Ρούντολφ Έιμπελ (1903-1971), Σοβιετικός κατάσκοπος (ψευδώνυμο του Βίλιαμ Γκ. Φίσερ)
* Τζέικ Έιμπελ (γενν. 1987), Αμερικανός ηθοποιός και μοντέλο
* Τζένιφερ Έιμπελ (γενν. 1991), Καναδή καταδύτρια
* Τζων Έιμπελ (1653 - μετά το 1724), Σκωτσέζος κόντρα τενόρος και συνθέτης
* Τζων Τζέικομπ Έιμπελ (1857-1938), Αμερικανός φαρμακολόγος και βιοχημικός
* Τζωρτζ Όγκντεν Έιμπελ (1927-1983), Αμερικανός αστρονόμος
* Τόμας Έιμπελ (περ. 1490-1540), Άγγλος ιερέας και μάρτυρας
* Φρέντερικ Έιμπελ (1827-1902), Άγγλος χημικός

## Δείτε επίσης
* **[[Άμπελ]]**, γενική προφορά του ονόματος
Δέλτα του Νίγηρα

Το **Δέλτα του Νίγηρα** είναι το δέλτα του ποταμού Νίγηρα, στον Κόλπο της Γουινέας στον Ατλαντικό ωκεανό, στη Νιγηρία. 

Πρόκειται για μια πολύ πυκνοκατοικημένη περιοχή, όπου παράγεται σχεδόν το σύνολο του πλούτου της χώρας. Η περιοχή αποτελούσε το Βρετανικό Προτεκτοράτο των Ποταμών του Πετρελαίου μεταξύ 1885 και 1893, όταν επεκτάθηκε και έγινε το Προτεκτοράτο της Ακτής του Νίγηρα. Το Δέλτα είναι περιοχή πλούσια σε πετρέλαιο και έχει γίνει επίκεντρο διεθνούς διαμάχης λόγω της καταστροφικής μόλυνσης και οικοκτονίας, καθώς και παραβιάσεων ανθρωπίνων δικαιωμάτων στις οποίες είναι εμπλεκόμενη και η εταιρεία Shell. 

Το Δέλτα του Νίγηρα έχει έκταση μεγαλύτερη από 70.000 τετραγωνικά χιλιόμετρα (περίπου όσο η μισή Ελλάδα) και αποτελεί το 7,5% της έκτασης της Νιγηρίας. Περίπου 31 εκατομμύρια άνθρωποι από περισσότερες από 40 εθνοτικές ομάδες κατοικούν στο Δέλτα του Νίγηρα, ενώ οι τοπικές διάλεκτοι φτάνουν περίπου τις 250. 

Η Νιγηρία έχει γίνει η μεγαλύτερη πετρελαιοπαραγωγός χώρα στη Δυτική Αφρική. Περίπου 2 εκατομμύρια βαρέλια εξορύσσονται κάθε μέρα από το Δέλτα του Νίγηρα. Εκτιμάται ότι 38 δισεκατομμύρια βαρέλια βρίσκονται ακόμα στην περιοχή του Δέλτα προς εξόρυξη (αρχές του 2012). Οι πρώτες πετρελαϊκές εργασίες στην περιοχή ξεκίνησαν τη δεκαετία του 1950 και έγιναν από πολυεθνικές εταιρείες, που παρείχαν στη Νιγηρία τον απαραίτητο τεχνολογικό εξοπλισμό και τα κεφάλαια για την εξόρυξη πετρελαίου. Από το 1975, η περιοχή αποφέρει περισσότερο από το 75% των εξαγωγών της Νιγηρίας. Το πετρέλαιο και το φυσικό αέριο αποτελούν το 97% των εσόδων της Νιγηρίας από εξαγωγές. Μεγάλο μέρος του φυσικού αερίου που εξορύσσεται από πετρελαιοπηγές του Δέλτα καίγεται αμέσως με συχνότητα περίπου 70 εκατομμυρίων m³ την ημέρα. Αυτό ισοδυναμεί με το 41% της Αφρικανικής κατανάλωσης φυσικού αερίου, και αποτελεί τη μεγαλύτερη πηγή εκπομπών αερίων του θερμοκηπίου στον πλανήτη. Η περιβαλλοντική καταστροφή που προκαλεί η πετρελαιοβιομηχανία και η έλλειψη διανομής του πετρελαϊκού πλούτου αποτελούν βασικούς παράγοντες για τη διαμαρτυρία από πολυάριθμες περιβαλλοντικές οργανώσεις και προκαλούν διεθνοτικές συγκρούσεις στην περιοχή, μεταξύ των οποίων συγκαταλέγονται και οι πρόσφατες δράσεις των ανταρτών από το Κίνημα για την Απελευθέρωση του Δέλτα του Νίγηρα(MEND).

## Παραπομπές



Κατηγορία:Γεωγραφία της Νιγηρίας
Νιγηρα
Κατηγορία:Αφροτροπικές οικοπεριοχές
Μπάκλει Μπέι (Βρετανική Κολομβία)

Το **Mπάκλει Μπέι** (αγγλικά: *Buckley Bay*) είναι μια γεωγραφική τοποθεσία στην ανατολική ακτή της Νήσου Βανκούβερ, που βρίσκεται μεταξύ της Γιούνιον Μπέι στα βόρεια και της Φάνι Μπέι στα νότια. Είναι το σημείο εκκίνησης για τα *BC Ferries*. Επίσης είναι προσβάσιμο τόσο από τον παλαιό Αυτοκινητόδρομο 19Α όσο και από την *Έξοδο 101* στο νεότερο Αυτοκινητόδρομο 19. Έχει πληθυσμό 173 κατοίκους, σύμφωνα με την απογραφή του 2006.

Κατηγορία:Βρετανική Κολομβία
Λυκιαρδόπουλος

Το ελληνικό επώνυμο **Λυκιαρδόπουλος** μπορεί να αναφέρεται σε κάποιο από τα παρακάτω πρόσωπα:

* Ανδρέας Λυκιαρδόπουλος, πλοιοκτήτης και αγωνιστής στα Ορλωφικά (18ος αι.)
* Βαγγέλης Λυκιαρδόπουλος, συνθέτης
* Μαρίνος Λυκιαρδόπουλος (θάν. 1823), αγωνιστής στην Επανάσταση του 1821
* Νικόλαος Λυκιαρδόπουλος, ναυτικός αγωνιστής στην Επανάσταση του 1821
* Ονούφριος Λυκιαρδόπουλος, αγωνιστής στην Επανάσταση του 1821
* Σπύρος Λυκιαρδόπουλος, αγωνιστής στα Ορλωφικά (18ος αι.)

## Δείτε επίσης
* Λιλάντα Λυκιαρδοπούλου
Ντάνιελ Χάκετ

Ο **Ντάνιελ Λορένσο Χάκετ** (αγγλικά: *Daniel Lorenzo Hackett*) (Φορλιμπόπολι, 19 Δεκεμβρίου 1987) είναι Ιταλό-Αμερικανός διεθνής καλαθοσφαιριστής. Έχει ύψος 1,98 μ. και παίζει στη θέση του πόιντ γκαρντ και του σούτινγκ γκαρντ για την ομάδα της Βίρτους Μπολόνια.

## Τίτλοι-Διακρίσεις

### Συλλογικοί

#### Σιένα
* Πρωτάθλημα Ιταλίας: (2013)
* Κύπελλο Ιταλίας: (2013)

#### Αρμάνι Μιλάνο
* Πρωτάθλημα Ιταλίας: (2014)

#### Ολυμπιακός Πειραιώς
* Πρωτάθλημα Ελλάδος: (2016)

#### ΤΣΣΚΑ Μόσχας
* Ευρωλίγκα: (2019)
*2x VTB Λίγκα: (2019, 2021)
*Σούπερ Καπ VTB Λίγκα: (2021)

#### Βίρτους Μπολόνια

* Γιούροκαπ: (2022)
* Πρωτάθλημα Ιταλίας: (2025)
* 2x Σούπερ Καπ Ιταλίας: (2022, 2023)

### Ατομικοί

* MVP τελικών VTB Λίγκα: (2021)
*2x MVP της αγωνιστικής στην Ευρωλίγκα: (20η αγωνιστική 2021/22, 21η αγωνιστική 2021/22)
* MVP Κυπέλου Ιταλίας: (2013)
* MVP τελικών Πρωταθλήματος Ιταλίας: (2013)
* 2x Ιταλικό All Star Game: (2011, 2012)
* MVP στο Ιταλικό All Star Game: (2012)

## Παραπομπές


## Εξωτερικοί σύνδεσμοι
* Daniel Hackett  στο draftexpress.com
* Daniel Hackett στο eurobasket.com
* Daniel Hackett στο euroleague.net

Κατηγορία:Ιταλοί καλαθοσφαιριστές
Κατηγορία:Αμερικανοί καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Τρεβίζο Μπάσκετ
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Μενς Σάνα Μπάσκετ
Κατηγορία:Καλαθοσφαιριστές Μπρόζε Μπάσκετς
Κατηγορία:Καλαθοσφαιριστές ΤΣΣΚΑ Μόσχας
Κατηγορία:Καλαθοσφαιριστές Βίρτους Μπολόνια
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές VTB Λίγκα
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Ευρωμπάσκετ 2011
Κατηγορία:Καλαθοσφαιριστές Ευρωμπάσκετ 2015
Κατηγορία:Καλαθοσφαιριστές Παγκοσμίου Κυπέλλου 2019
Λίμνη Λίσον

Η **Λίμνη Λίσον** (αγγλικά: *Leeson Lake*) είναι λίμνη που βρίσκεται 2,1 χιλιόμετρα απο το Γουίντερ Χάρμπουρ του γεωγραφικού διαμερίσματος Ουάντινγκτον της Νήσου Βανκούβερ, στη Βρετανική Κολομβία, στον Καναδά. Είναι ιδανικό μέρος για ψάρεμα.

## Εξωτερικοί σύνδεσμοι
* Πληροφορίες για την Λίμνη Λίσον

Λιμνη Λισον
Αίλιος Γρανιανός

Ο **Αίλιος Γρανιανός** (λατινικά: *Aelius Granianus*, 2ος αιώνας μ.Χ.) ή **Αέλιος Γρανιανός** ήταν αρχαίος αθλητής από τη Σικυώνα, ο οποίος υπήρξε 5 φορές ολυμπιονίκης, την πρώτη στους 228ους ολυμπιακούς αγώνες (133 μ.Χ.) στο στάδιο παίδων, κατόπιν τριαστής στους 229ους (137 μ.Χ.) στα αγωνίσματα του διαύλου, οπλίτη δρόμου, και πεντάθλου, και τέλος στους 230ους (141 μ.Χ.) στο πένταθλο.

Ο ιστορικός Παυσανίας, ο οποίος έζησε την ίδια εποχή με τον Γρανιανό, αναφέρει πως είχε ανεγερθεί χάλκινος ανδριάντας του Γρανιανού στον ναό του Ασκληπιού στην Τιτάνη Κορινθίας.

## Παραπομπές


Κατηγορία:Αρχαίοι ολυμπιονίκες διαφόρων εθνικοτήτων
Κατηγορία:Τριαστές
Κατηγορία:Αρχαίοι Σικυώνιοι ολυμπιονίκες
Κατηγορία:Αρχαίοι ολυμπιονίκες του σταδίου παίδων
Κατηγορία:Αρχαίοι ολυμπιονίκες του δίαυλου
Κατηγορία:Αρχαίοι ολυμπιονίκες του οπλίτη δρόμου
Κατηγορία:Αρχαίοι ολυμπιονίκες του πεντάθλου
Κατηγορία:Αρχαίοι ολυμπιονίκες (2ος αιώνας)
Βαλέριος Εκλεκτός

Ο **Βαλέριος Εκλεκτός** (λατινικά: *Valerius Eclectus,* 3ος αιώνας μ.Χ.) ή **Ουαλέριος Εκλεκτός**, ήταν αρχαίος ολυμπιονίκης από τη Σινώπη στο αγώνισμα των κηρύκων στους 256ους αγώνες (245 μ.Χ.), 258ους (253 μ.Χ.), 259ους (257 μ.Χ.), και 260ους (261 μ.Χ.). Είχε επίσης διακριθεί κατακτώντας την πρώτη θέση 3 φορές στους Πύθιους και Νέμεους αγώνες, καθώς και 4 φορές στους Ίσθμιους.

Είχε επίσης συμμετέχει σε πολλούς άλλους αγώνες και εορτές των ελληνικών πόλεων και της Ρώμης, καθώς και είχε την ιδιότητα του βουλευτή σε πολλές ελληνικές πόλεις.

## Παραπομπές


Κατηγορία:Αρχαίοι ολυμπιονίκες διαφόρων εθνικοτήτων
Κατηγορία:Αρχαίοι ολυμπιονίκες κήρυκες
Κατηγορία:Αρχαίοι ολυμπιονίκες από την Μικρά Ασία
Κατηγορία:Αρχαίοι ολυμπιονίκες (3ος αιώνας)
Ίστρο Λασιθίου

Το **Ίστρον** είναι οικισμός της Κοινότητος Καλού Χωρίου του Δήμο Αγίου Νικολάου και της τέως Επαρχίας Μιραμπέλλου στην Περιφερειακή Ενότητς Λασιθίου της Κρήτης. 

Το Ίστρο δημιουργήθηκε μετά την αποπεράτωση του βόρειου οδικού άξονα Κρήτης στο σημείο και αναγνωρίστηκε ως οικισμός το 1971, ο οποίος εντάχθηκε στην κοινότητα Καλού Χωρίου. Απέχει 10 χιλιόμετρα από τον Άγιο Νικόλαο. Το όνομά του το πήρε από την αρχαία πόλη Ιστρών ή Ίστρος, η οποία βρίσκεται κοντά στο Καλό Χωριό. Στην απογραφή του 1971 είχε 51 κατοίκους και στην απογραφή του 1981 είχε 118.

## Παραπομπές


Κατηγορία:Δήμος Αγίου Νικολάου
Κατηγορία:Χωριά της περιφερειακής ενότητας Λασιθίου
Τίσανδρος (ολυμπιονίκης)

Ο **Τίσανδρος** (6ος αιώνας π.Χ.) του Κλεόκριτου ή **Τείσανδρος**, ήταν αρχαίος Έλληνας αθλητής από τη Νάξο της Σικελίας, στεφόμενος 4 φορές ολυμπιονίκης στο αγώνισμα της πυγμαχίας στους 52ους αγώνες (572 π.Χ.), 53ους (568 π.Χ.), 54ους (564 π.Χ.), και 55ους (560 π.Χ.) ολυμπιακούς αγώνες της αρχαιότητας, καθώς και 4 φορές στα Πύθια.

Ο ιστορικός του 2ου αιώνα μ.Χ. Παυσανίας αναφέρει πως δεν είναι γνωστό αν ο Τίσανδρος είχε στεφθεί επίσης νικητής στα Ίσθμια και στα Νέμεα, καθώς κατά την εποχή του Τίσανδρου δεν κρατούνταν υπομνήματα για τους νικητές στις διοργανώσεις αυτές, ενώ, ο φιλόσοφος του 3ου αιώνα μ.Χ. Φλάβιος Φιλόστρατος, περιγράφοντας τις μεθόδους προπόνησης των ολυμπιονικών στο έργο του *Γυμναστικά* αναφέρει πως Ο Τίσανδρος γυμναζόταν με το να κολυμπά στη θάλασσα και στα ποτάμια της *Νάξου*.Αναφορά στον Τίσανδρο και τη δόξα που συνόδευε το όνομα του γίνεται και από τον Πίνδαρο σε μια από τις *Ίσθμιες* ωδές του.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Αρχαίοι ολυμπιονίκες της πυγμαχίας‎
Κατηγορία:Αρχαίοι ολυμπιονίκες από την Μεγάλη Ελλάδα
Κατηγορία:Αρχαίοι ολυμπιονίκες (6ος αιώνας π.Χ.)
Κομπλ Χιλ (Βρετανική Κολομβία)

Η **Κόμπλ Χίλ** (αγγλικά: *Cobble Hill*) είναι μια μικρή κοινότητα στη Νήσο Βανκούβερ, στη Βρετανική Κολομβία, στον Καναδά. Βρίσκεται περίπου 45 χιλιόμετρα (28 μίλια) βόρεια της Βικτώρια στην περιφέρεια Cowichan Valley Regional District, και είναι γνωστή για τα γεωργικό της περιβάλλον. Η Κόμπλ Χίλ πήρε την ονομασία της από τον ομώνυμο λόφο Cobble Mountain, . Σύμφωνα με την απογραφή του 2006, στην Κόμπλ Χίλ ζούνε 1.775 άνθρωποι.
Στην περιοχή υπάρχουν πολλά μονοπάτια πεζοπορίας και διαδρομές που καλύπτουν τους λόφους μέσα από δάση, τα οποία είναι κατάλληλα για ποδηλασία. Πιο πρόσφατα η περιοχή έχει γίνει διάσημη για τους αμπελώνες της, που έχουν κερδίσει βραβείο για το κρασί τους. Ο οικισμός εξυπηρετείται και από σιδηροδρομικό δίκτυο μέσω της Via Rail.

## Εξωτερικοί Σύνδεσμοι
*Πληροφορίες για το Κόμπλ Χίλ

Κατηγορία:Βρετανική Κολομβία
Σουλτάν Γιαχιά

Ο **Σουλτάν Γιαχιά** ή **Ηγεμόνας Γιαχιά** (τούρκικα: Şehzade Yahya) (1585 - 1649), ήταν ένας Οθωμανός πρίγκηπας, τρίτος γιος του σουλτάνου Μουράτ Γ΄ και αγωνίστηκε για τον θρόνο της Οθωμανικής Αυτοκρατορίας.

## Ιστορία
Ο Σουλτάν Γιαχιά, γεννήθηκε το 1585 και ήταν γιος του οθωμανού σουλτάνου, Μουράτ Γ΄. Η μητέρα του ήταν η Φουλανέ Χατούν, βυζαντινή πριγκίπισσα απόγονο της Δυναστείας των Κομνηνών της Τραπεζούντας. Όταν ο πατέρας του έγινε σουλτάνος, ακολούθησε το παραδοσιακό έθιμο της δολοφονίας όλων των αδερφών του (που θα ήταν πιθανοί αντίπαλοι για τον θρόνο). Η μητέρα του Γιαχιά, ανησυχούσε ότι κάτι τέτοιο θα συνέβαινε και στον ίδιο, μετά τον θάνατο του πατέρα του. Έτσι έφυγε κρυφά και κατέφυγε πρώτα στην Ελλάδα και έπειτα στη Βουλγαρία. Εκεί, πιθανόν, βαπτίστηκε, σε ένα μοναστήρι, χριστιανός ορθόδοξος, όπου έζησε εκεί για τα επόμενα 8 χρόνια.

## Μάχη για τον οθωμανικό θρόνο
Τα δύο μεγαλύτερα αδέρφια του πέθαναν και το 1603, δεδομένου ότι ο Γιαχιά είχε διαφύγει από τη χώρα, ο ανηψιός του, Αχμέτ Α΄ (που ήταν ο τέταρτος γιος του Μωάμεθ Γ΄), έγινε σουλτάνος. Ο Γιαχία, πίστευε, πως επειδή ήταν μεγαλύτερος από τον Αχμέτ, έπρεπε ο ίδιος να γίνει σουλτάνος και αφιέρωσε την υπόλοιπη ζωή του για να κατακτήσει τον θρόνο. Ωστόσο η οθωμανική νομοθεσία περί διαδοχής, όριζε ότι δεν έπαιζε ρόλο η ηλικία των διαδόχων, άλλα οι υποψήφιοι έπρεπε να παλέψουν, μέχρι να βγει νικητής.

Από το 1603 και έπειτα, ο Γιαχιά, έκανε πολλά ταξίδια στη βόρεια και δυτική Ευρώπη, για να κερδίσει την υποστήριξη των ηγετών και να κατακτήσει τον θρόνο (ο ίδιος ταξίδεψε στη Φλωρεντία, τη Μαδρίτη, τη Ρώμη, την Κρακοβία, την Αμβέρσα, την Πράγα και άλλες πόλεις). Μεταξύ 1614 και 1617, συνεργάστηκε με ορθόδοξους Σέρβους μοναχούς του Κοσσυφοπέδιου και Ρωμαιοκαθολικούς μοναχούς και τους ηγέτες τους, στο πλαίσιο της στρατηγικής του για την κατάκτηση του θρόνου.Λίγα χρόνια αργότερα, με τη βοήθεια της Ρωσίας και των Κοζάκων της Ουκρανίας, οδήγησε ένα στόλο 130 πλοίων προς την Κωνσταντινούπολη, χωρίς επιτυχία όμως. Πέθανε το 1649 στο Μαυροβούνιο.

## Παραπομπές


Κατηγορία:Οθωμανοί
Ευρυλεωνίς

Η **Ευρυλεωνίς** (ακμή περ. 370 π.Χ.) από την Αρχαία Σπάρτη ήταν Ολυμπιονίκης στο ιππικό αγώνισμα Συνωρίς (άμαξα 2 ίππων) στους Ολυμπιακούς αγώνες το 368 π.Χ. Συχνά αναφέρεται ως πριγκίπισσα, πλούσια και εκτροφέας ίππων.

Η Ευρυλεωνίς ήταν η δεύτερη γυναίκα που στέφθηκε νικήτρια στη μακρά ιστορία των Ολυμπιακών Αγώνων. Είκοσι τέσσερα χρόνια νωρίτερα, η επίσης Σπαρτιάτισσα προκάτοχός της, πριγκίπισσα Κυνίσκα, είχε κερδίσει στο Τέθριππο (άμαξα 4 ίππων) το 396 π.Χ. και το 392 π.Χ., η πρώτη γυναίκα που νίκησε σε Ολυμπιακούς Αγώνες. Είναι πιθανόν ότι αυτές οι γυναίκες είχαν πατέρες που δεν είχαν αρσενικούς κληρονόμους κάτι που εξηγεί το πως ήταν σε θέση να κατέχουν εκτάσεις γης.

## Χάλκινο άγαλμα
Σύμφωνα με τον γεωγράφο και περιηγητή Παυσανία, περίπου το 368 π.Χ. στήθηκε στη Σπάρτη ένα άγαλμα της Ευρυλεωνίδος. Είναι ένα από τα λίγα χάλκινα αγάλματα της Σπάρτης που διασώθηκε και όπως λέγεται δεν υπήρξαν άλλα αγάλματα αθλητών και στρατιωτικών πριν από το άγαλμα της Ευρυλεωνίδος. Σύμφωνα με τους Λακεδαιμονίους, το άγαλμα της Ευρυλεωνίδος βρισκόταν κοντά σε σκήνωμα. Ένας άλλος συγγραφέας περιέγραψε επίσης το άγαλμα κοντά σε ένα σκήνωμα, το οποίο πιστεύται ότι ήταν το μικρό κτίριο που αναφέρθηκε από τον Θουκυδίδη ως ο τόπος όπου κατέφυγε ο βασιλιάς Παυσανίας της Σπάρτης. Λέγεται ακόμη ότι το άγαλμα βρισκόταν στον ναό της Αφροδίτης στη Σπάρτη.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες της συνωρίδας
Κατηγορία:Γυναίκες στους αρχαίους ολυμπιακούς αγώνες
Κατηγορία:Αρχαίοι ολυμπιονίκες (4ος αιώνας π.Χ.)
Διογένης ο Εφέσιος

Ο **Διογένης ο Εφέσιος** (1ος αιώνας μ.Χ.) ήταν αρχαίος Έλληνας αθλητής από την Έφεσο ο οποίος στέφθηκε 5 συνεχόμενες φορές ολυμπιονίκης στο αγώνισμα των σαλπιγκτών, από τους 212ους αγώνες (69 μ.Χ.) έως και τους 216ους (85 μ.Χ.). Υπήρξε επίσης νικητής 2 φορές στα Πύθια, 3 στα Ίσθμια και 3 στα Νέμεα.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Ισθμιονίκες
Κατηγορία:Νεμεονίκες
Κατηγορία:Αρχαίοι Εφέσιοι ολυμπιονίκες
Κατηγορία:Αρχαίοι ολυμπιονίκες της σάλπιγγας
Κατηγορία:Αρχαίοι ολυμπιονίκες (1ος αιώνας)
Σαμίρ Χαντάνοβιτς

Ο  **Σαμίρ Χαντάνοβνιτς** (*Samir Handanovič*) είναι Σλοβένος τερματοφύλακας ο οποίος αγωνίζεται στην Ίντερ και είναι διεθνής με την Εθνική Σλοβενίας. Γεννήθηκε στην Λιουμπλιάνα της πρών Γιουγκοσλαβίας στις 14 Ιουλίου του 1984. Η Daily Mail τον ανακήρυξε έναν εκ των 10 καλύτερων πορτιέρο σε ολόκληρο τον κόσμο για το 2014. Προσχώρησε στην επαγγελματική ομάδα της Ουντινέζε σε ηλικία 20 ετών (2004).

## Παραπομπές


Κατηγορία:Σλοβένοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Σλοβενίας Κ21
Κατηγορία:Ποδοσφαιριστές Εθνικής Σλοβενίας
Κατηγορία:Ποδοσφαιριστές ΝΚ Ντομζάλε
Κατηγορία:Ποδοσφαιριστές ΑΣΝ Τρεβίζο 2009
Κατηγορία:Ποδοσφαιριστές Λάτσιο
Κατηγορία:Ποδοσφαιριστές ΑΣ Ρίμινι 1912
Κατηγορία:Ποδοσφαιριστές Ουντινέζε Κάλτσιο
Κατηγορία:Ποδοσφαιριστές Ίντερ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Παγκοσμίου Κυπέλλου 2010
Κρίσων ο Ιμέριος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater,%20452-432%20BC,%20Olympia.%2082-87th%20Olympiad.jpg|μικρογραφία|[Στατήρας της Ολυμπίας, ο οποίος χρονολογείται μεταξύ της 82ης (452 π.Χ.)  και 87ης διοργάνωσης των αρχαίων ολυμπιακών αγώνων.]]
Ο **Κρίσων** (5ος αιώνας π.Χ.) ήταν αρχαίος Έλληνας αθλητής από την Ιμέρα της Σικελίας, ο οποίος στέφθηκε ολυμπιονίκης 3 συνεχόμενες φορές στο αγώνισμα του σταδίου, στους 83ους (448 π.Χ.), 84ους (444 π.Χ.), και 85ους (440 π.Χ.) ολυμπιακούς αγώνες της αρχαιότητας.

Ο Πλάτωνας ο οποίος έζησε την ίδια εποχή με τον Κρίσωνα, αναφέρεται σε αυτόν ως το παράδειγμα της αθλητικής αρετής, και αναφέρει πως ο Κρίσωνας απείχε από κάθε σεξουαλική δραστηριότητα κατά την περίοδο της εκπαίδευσης του όπως συνήθιζαν και αρκετοί άλλοι αθλητές. Ο ιστορικός του 1ου αιώνα μ.Χ. Πλούταρχος, αναφέρει μια διήγηση όπου ο Κρίσων συναγωνίζεται στο τρέξιμο τον Μέγα Αλέξανδρο -ο οποίος έζησε τον 4ο αιώνα π.Χ.- τον οποίο και ο Κρίσωνας αφήνει να τον κερδίσει.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι Ιμέριοι ολυμπιονίκες
Κατηγορία:Αρχαίοι ολυμπιονίκες (5ος αιώνας π.Χ.)
Κύπελλο Κύπρου πετοσφαίρισης ανδρών 1996-97

Το **Κύπελλο Κύπρου 1996-97** ήταν η 23η έκδοση του Κυπέλλου Κύπρου (20η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι εννέα ομάδες της Α΄ κατηγορίας 1996-97. Νικητής ήταν ο Παφιακός για 1η φορά στην ιστορία του.

## Α΄ φάση
Στην κλήρωση της Α΄ φάσης συμμετείχαν οι ομάδες που κατέλαβαν τις θέσεις 5 έως 9 της τελικής κατάταξης του πρωταθλήματος Α΄ κατηγορίας 1996-97 (Παφιακός, Μαραθώνας, Νέα Σαλαμίνα, Αναγέννηση, Διόνυσος). Από αυτές τις πέντε ομάδες κληρώθηκε μόνο ένα ζευγάρι ενώ οι υπόλοιπες τρεις πέρασαν στην προημιτελική φάση χωρίς αγώνα.

Ο πίνακας που ακολουθεί παρουσιάζει τα τελικά αποτελέσματα των αγώνων της Α΄ φάσης (διπλοί αγώνες, ένας στην έδρα κάθε ομάδας).




## Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Φάιναλ Φορ
Οι 4 ομάδες που προκρίθηκαν από την προημιτελική φάση συμμετείχαν στο Φάιναλ Φορ της διοργάνωσης, το οποίο πραγματοποιήθηκε στο Κλειστό Γυμναστήριο Ελευθερία στη Λευκωσία.

### Ημιτελικά
Στην ημιτελική φάση έγιναν μονοί αγώνες. Ο πίνακας που ακολουθεί παρουσιάζει τα τελικά αποτελέσματα των αγώνων, οι οποίοι διεξήχθησαν στις 18 Απριλίου 1997.




### Τελικός
Στον τελικό προκρίθηκαν ο Παφιακός και η Ομόνοια. Το παιχνίδι διεξήχθη στις 19 Απριλίου 1997 στο Κλειστό Γυμναστήριο Ελευθερία στη Λευκωσία. Νικητής ήταν ο Παφιακός με σκορ 3-1 σετ (15-6, 15-4, 9-15, 15-8).

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 1996
Κατηγορία:Πετοσφαίριση το 1997
Δημήτριος ο Σαλαμίνιος (ολυμπιονίκης)

Ο **Δημήτριος ο Σαλαμίνιος** (3ος αιώνας μ.Χ.) ήταν αρχαίος Έλληνας αθλητής από τη Σαλαμίνα της Κύπρου, ο οποίος στέφθηκε 5 φορές ολυμπιονίκης, ξεκινώντας στους 252ους αγώνες (229 μ.Χ.) με το στάδιο και πένταθλο, τους 253ους (233 μ.Χ.) στο στάδιο και πένταθλο ξανά, και τους 254ους (237 μ.Χ.) στο στάδιο. Υπήρξε επίσης νικητής στα Ίσθμια και τα Πύθια, και αναφέρεται πως νίκησε μεγάλο αριθμό αντιπάλων στα *Σεβάστεια* της Νεάπολης (*[[Νάπολη]]*).

## Παραπομπές


Κατηγορία:Ισθμιονίκες
Κατηγορία:Πυθιονίκες
Κατηγορία:Αρχαίοι Κύπριοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες του πεντάθλου
Κατηγορία:Αρχαίοι ολυμπιονίκες (3ος αιώνας)
Caudron C.800

Το **Caudron C.800** (γνωστό και σαν **Epervier** (ξεφτέρι)), είναι γαλλικό διθέσιο εκπαιδευτικό ανεμόπτερο. Ο σχεδιασμός και η ανάπτυξη του έγιναν κατά τη διάρκεια του Δευτέρου Παγκοσμίου Πολέμου, όμως η μεγάλης κλίμακας παραγωγή του ξεκίνησες μετά το τέλος της σύρραξης. Το C.800 ήταν το βασικό γαλλικό αεροσκάφος αυτής της κλάσης μέχρι τη δεκαετία του 1960, ενώ περιορισμένος αριθμός χρησιμοποιείται μέχρι σήμερα.

## Σχεδιασμός και ανάπτυξη
Ο σχεδιασμός του ανεμοπτέρου ξεκίνησε λίγο μετά τη γαλλική συνθηκολόγηση (Ιούνιος 1940) και γίνονταν παράλληλα με την ανάπτυξη του Castel C.25S. Και τα δύο αεροσκάφη προορίζονταν για χρήση από αερολέσχες στο νότιο, μη κατεχόμενο, μέρος της μητροπολιτικής Γαλλίας (στην επονομαζόμενη Γαλλία του Βισύ). Το Caudron ήταν ένα υψηλοπτέρυγο μονοπλάνο ξύλινης κατασκευής. Η άτρακτος καλύπτονταν από ξύλινο μονοκόκ (monocoque) και είχε τομή οβάλ σχήματος. Ο εκπαιδευτής και ο εκπαιδευόμενος κάθονταν ο ένας δίπλα στον άλλο.

Τον Απρίλιο του 1942 πραγματοποίησε την παρθενική του πτήση το πρώτο εκ των δύο πρωτοτύπων δοκιμών. Το ίδιο έτος δοκιμάστηκε η μονοθέσια έκδοση (C.810)
η οποία όμως δεν εξελίχθηκε διότι τα πρωτότυπα χάθηκαν σε βομβαρδισμό. Μετά το τέλος του πολέμου προτάθηκε η ανάπτυξη τενός ανώτερου μονοθέσιου, του C.811, αλλά το εγχείρημα δεν προχώρησε.
Το 1951 Raymond Jarlaud σχεδίασε το C.801, στο οποίο ενσωματώνονταν διάφορες βελτιώσεις, αλλά παρήχθη σε μικρούς αριθμούς.

## Επιχειρησιακή ιστορία
Μετά την απελευθέρωση της Γαλλίας το 1944, η κυβέρνηση παρήγγειλε 450 αεροσκάφη σε μια προσπάθεια ενίσχυσης της εγχώριας αεροπορικής βιομηχανίας. Η παραγγελία μειώθηκε αργότερα στα 248 και η παραγωγή ξεκίνησε το 1945 στο εργοστάσιο του Aire-sur-Adour. Τα περισσότερα ανεμόπτερα παραδόθηκαν σε αερολέσχες όπου και χρησιμοποιήθηκαν μαζικά μέχρι και τις αρχές της δεκαετίας του 1960. Μικρός αριθμός διατέθηκε στη Γαλλική Πολεμική Αεροπορία και την αεροπορία του Γαλλικού Πολεμικού Ναυτικού (Aéronavale).

Το 2010 υπήρχαν ακόμα δέκα C.800 σε πολιτική χρήση στη Γαλλία καθώς και άλλο ένα στην Ολλανδία.

## Εκδόσεις
; C.800
: Κύρια έκδοση παραγωγής. Ολοκληρώθηκαν 302 μονάδες.

; C.801
: Βελτιωμένη έκδοση που αναπτύχθηκε τη δεκαετία του 1950. Κατασκευάστηκαν δέκα μονάδες.

; C.810
: Μονοθέσια έκδοση η οποία πέταξε για πρώτη φορά το 1942. Κατασκευάστηκαν δύο μόνο πρωτότυπα, τα οποία καταστράφηκαν κατά τη διάρκεια βομβαρδισμού.

; C.811
: Βελτιωμένη έκδοση. Δεν υλοποιήθηκε.

## Παραπομπές


## Βιβλιογραφία

*
*
*
*
*
*
*

C.800
Κατηγορία:Ανεμόπτερα
Λούλα Αναγνωστάκη

Η **Λούλα (Αγγελική-Θεανώ) Αναγνωστάκη** (Θεσσαλονίκη, 13 Δεκεμβρίου 1928 – Αθήνα, 8 Οκτωβρίου 2017) ήταν Ελληνίδα θεατρική συγγραφέας και από τις σπουδαιότερες γυναικείες μορφές των ελληνικών γραμμάτων.

## Βιογραφία
Γεννήθηκε στη Θεσσαλονίκη. Ήταν μικρότερη αδελφή του ποιητή Μανόλη Αναγνωστάκη. Σπούδασε στη Νομική Σχολή του Αριστοτέλειου Πανεπιστημίου Θεσσαλονίκης και στην Αυστρία. Παντρεύτηκε τον συγγραφέα και καθηγητή ψυχιατρικής Γιώργο Χειμωνά και ήταν η μητέρα του συγγραφέα Θανάση Χειμωνά. Πέθανε στις 8 Οκτωβρίου 2017.

## Εργογραφία

### Θέατρο
Έγραψε 12 θεατρικά έργα με τα οποία αναμοχλεύει τα σημαντικότερα θέματα της μεταπολεμικής περιόδου στην Ελλάδα όπως το τραύμα, η μοναξιά, η ενοχή και η ήττα.

Τα πρώτα τρία μονόπρακτα έργα της ανέβηκαν για πρώτη φορά στη σκηνή το 1965 και εκδόθηκαν σε βιβλίο το 1974 : ήταν η *Η διανυκτέρευση*, *Η πόλη* και *[[Η παρέλαση]].* Αυτά πρωτοπαρουσιάσθηκαν σε μία ενιαία παράσταση στο Θέατρο Τέχνης «Κάρολος Κουν» από τον Κάρολο Κουν. Ακολούθησε το τρίπρακτο έργο *Η συναναστροφή*, που παρουσιάσθηκε στο Εθνικό Θέατρο το 1967.

Τα μεταγενέστερα έργα της έχουν ανεβεί στην Ελλάδα από το Εθνικό Θέατρο και το Θέατρο Τέχνης «Κάρολος Κουν» και σε πολλές ευρωπαϊκές σκηνές όπως στην Κύπρο, τη Γαλλία, την Ιταλία, το Ηνωμένο Βασίλειο, την Πολωνία, τη Γερμανία, την Ισπανία και τις ΗΠΑ. Τα ερμήνευσαν καλλιτέχνες όπως οι Πιττακή, Ζαβιτσιάνου, Κονιόρδου, Λαζαρίδου, Αρμένης, Τζώρτζογλου και τα σκηνοθέτησαν οι Κουν, Βογιατζής, Τριβιζάς, Παπαβασιλείου, Κουγιουμτζής και Αρδίττης. Αυτά είναι τα ακόλουθα :
* *Αντόνιο ή το μήνυμα* (1972)
* *Η νίκη* (1978)
* *Η κασέτα* (1982)
* *Ο ήχος του όπλου* (1987)
* *Διαμάντια και μπλουζ* (1990)
* *Το ταξίδι μακριά* (1995)
* *Ο ουρανός κατακόκκινος* (μονόπρακτο, 1998)
* *Σ' εσάς που με ακούτε* (2003)
* *Ο Γιώργος ως Άμλετ*, Τα κείμενα των Φιλίππων 2009-2014 (2015) Κάπα Εκδοτική

### Εκδόσεις
* *Η διανυκτέρευση. Η πόλη. Η παρέλαση*, εκδ. «Κέδρος», Αθήνα 1999, ISBN 978-960-04-1662-6
* *Σ' εσάς που με ακούτε*, εκδ. «Η Νέα Σκηνή», Αθήνα 2003
* *Θέατρο: Η νίκη. Ο ουρανός κατακόκκινος. Σ' εσάς που με ακούτε.*, εκδ. «Κέδρος», Αθήνα 2007, ISBN 978-960-04-2553-6
* *Θέατρο: Ο ήχος του όπλου*, εκδ. «Κέδρος», Αθήνα 2007, ISBN 978-960-04-3653-2
* *Θέατρο: Η κασέτα*, εκδ. «Κέδρος», Αθήνα 2008, ISBN 978-960-04-3859-8
* *Θέατρο: Διαμάντια και μπλουζ. Το ταξίδι μακριά.*, εκδ. «Κέδρος», Αθήνα 2008, ISBN 978-960-04-3697-6

### Θεατρικές Παραστάσεις
Κατάλογος ελληνικών παραστάσεων των θεατρικών έργων της Αναγνωστάκη

## Βιβλιογραφία
* Αναγνωστάκη, Λούλα: *Ο ήχος της ζωής*, εκδ. «Καστανιώτης», Αθήνα 2006, ISBN 978-960-03-4313-7 (κείμενα, συνεντεύξεις, σκέψεις)
* Μαντέλη, Βίκυ: *Το μοτίβο της εισβολής στο θέατρο της Λούλας Αναγνωστάκη*, εκδ. «Πεδίο», Αθήνα 2014, ISBN 978-960-546-203-1

## Παραπομπές


## Εξωτερικοί σύνδεσμοι
* Η Λ. Αναγνωστάκη στη βάση ''βιβλιοnet'' (με φωτογραφία)
* Η Λ. Αναγνωστάκη στην IMDb
* Η θεωρία των πιθανών κόσμων και η δραματουργία της Λούλας Αναγνωστάκη, Σοκόλη, 2019.
*https://www.tovima.gr/2016/04/08/vimagazino/i-loyla-anagnwstaki-ek-bathewn/(συνέντευξη στη δημοσιογράφο Σόνια Ζαχαράτου, ΒΗΜagazino 8/4/2016)

Κατηγορία:Έλληνες θεατρικοί συγγραφείς
Αλ-Σαμπάμπ

thumb|230px|Η πολεμική σημαία της Αλ Σαμπάμπ
Η **Χαρακάτ αλ-Σαμπάμπ αλ-Μουτζαχεντίν** (αραβικά:  حركة الشباب المجاهدين, *Ḥarakat ash-Shabāb al-Mujāhidīn*, σομαλικά: *Xarakada Mujaahidiinta Alshabaab*, δηλαδή Κίνημα της Νεολαίας των Μουτζαχεντίν), εν συντομία **Αλ Σαμπάμπ** (στα αραβικά «η νεολαία»), είναι εξτρεμιστική ισλαμιστική τρομοκρατική οργάνωση που δρα στη Σομαλία. Στόχος της είναι η δημιουργία ενός φονταμενταλιστικού ισλαμικού κράτους στη Σομαλία.

Η Αλ Σαμπάμπ προέρχεται από την οργάνωση Αλ-Ιτιχάντ αλ-Ισλάμι, η οποία απέκτησε δύναμη κατά τη διάρκεια της αναρχίας της χώρας μετά τη πτώση της στρατιωτικής δικτατορίας το 1991. Συνεργάστηκε με την Ένωση Ισλαμικών Δικαστηρίων μέχρι το 2006, όταν και αποσχίστηκε από αυτήν μετά την ήττα της πρώτης από τη μεταβατική κυβέρνηση της Σομαλίας και τις αιθιοπικές δυνάμεις. Κατάφεραν να κατακτήσουν αρκετές πόλεις, συμπεριλαμβανομένου του Μογκαντίσου, το οποίο οι κυβερνητικές δυνάμεις και οι δυνάμεις της Αφρικανικής Ένωσης ανακατέλαβαν του Αύγουστο του 2011. Στις περιοχές που κατέκτησε επέβαλε τον ισλαμικό νόμο και παρουσιάστηκε ως εγγυητής της σταθερότητας και της τάξης, αντικαθιστώντας τις κρατικές δομές. Τον Φεβρουάριο του 2012 προσχώρησε και επίσημα στο δίκτυο της Αλ Κάιντα.

Ανάμεσα στις επιθέσεις της Αλ Σαμπάμπ περιλαμβάνονται επιθέσεις αυτοκτονίας στην Καμπάλα, πρωτεύουσα της Ουγκάντα τον Ιούλιο του 2010, με 76 νεκρούς,, επειδή η χώρα είχε συμμετάσχει στις δυνάμεις της Αφρικανικής Ένωσης, η επίθεση σε εμπορικό κέντρο στην Κένυα στις 21 Σεπτεμβρίου 2013, όπου αντάρτες άνοιξαν πυρ σκοτώνοντας 62 άτομα, και η δολοφονία 147 ομήρων μετά από εισβολή στο πανεπιστήμιο της Γκαρίσα στις 2 Απριλίου 2015, λόγω της συμμετοχής Κενυατών στις δυνάμεις της Αφρικανικής Ένωσης. Η Αλ Σαμπάμπ από το 2013 μέχρι τον Απρίλιο του 2015 είχε διαπράξει 17 επιθέσεις σε κενυατικό έδαφος με περίπου 500 νεκρούς.

## Παραπομπές


## Εξωτερικοί σύνδεσμοι
* 

Κατηγορία:Τρομοκρατία στη Σομαλία
Κατηγορία:Τρομοκρατικές οργανώσεις
Κατηγορία:Ισλαμικός φονταμενταλισμός
Κατηγορία:Ισλαμική τρομοκρατία
Caudron C.530 Rafale

Το **Caudron C.530 Rafale** ήταν διθέσιο μονοκινητήριο αγωνιστικό αεροσκάφος του Μεσοπολέμου. Κατασκευάστηκαν μονάχα επτά αεροσκάφη αυτού του τύπου, τα οποία σημείωσαν όμως μεγάλη επιτυχία σε διάφορους διαγωνισμούς του 1934.

## Σχεδιασμός και ανάπτυξη
Το C.530 ήταν ένα χαμηλοπτέρυγο μονοπλάνο ξύλινης κατασκευής, με υφασμάτινη επικάλυψη. Ήταν παρόμοιο σχεδιαστικά με το προγενέστερο C.430 Rafale, από το οποίο διέφερε κυρίως ως προς το ότι είχε μικρότερο πτερυγικό φόρτο. Προωθούνταν από έναν αερόψυκτο κινητήρα Renault Bengali Junior ισχύος 152 hp, ο οποίος έστρεφε δίφυλλη έλικα μεταβλητού βήματος. Οι δύο χειριστές κάθονταν ο ένας πίσω από τον άλλο. Το Rafale διέθετε σταθερό σύστημα προσγείωσης, με τους δύο κύριους τροχούς να καλύπτονται από αεροδυναμικά φέρινγκ.

Το αρχικό πρωτότυπο πραγματοποίησε την παρθενική του πτήση εντός του πρώτου μισού του 1934, ενώ σύντομα ολοκληρώθηκαν έξι επιπλέον αεροσκάφη.

## Επιχειρησιακή ιστορία
Το *Rafale* αναπτύχθηκε ως αγωνιστικό αεροσκάφος και το 1934 σημείωσε σημαντικές επιτυχίες: στις 8 Ιουλίου αεροσκάφη αυτού του τύπου πήραν τις τρεις πρώτες θέσεις στο δωδεκάωρο αεροπορικό event του Ανζέ, ενώ αργότερα τον ίδιο μήνα πήραν τις έξι πρώτες θέσεις στο Esders Cup. Στα τέλη Αυγούστου ένα Rafale κέρδισε το Zénith Cup, πραγματοποιώντας πτήση συνολικού μήκους 1.578 km με ταχύτητα 240 km/h.

Το 1935 δύο C.530 μετατράπηκαν σε C.660 Rafale, με ισχυρότερο κινητήρα Renault των 180 hp. Ένα εξ αυτών κέρδισε ξανά στο αεροπορικό event του Ανζέ.

## Παραπομπές

C.530 Rafale
Κατηγορία:Αγωνιστικά αεροσκάφη
Αρχίας ο Υβλαίος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Drachma, 360 BC, Olympia. 105th Olympiad.jpg|μικρογραφία|[Δραχμή της Ολυμπίας της 105ης (360 π.Χ.) διοργάνωσης των αγώνων]]
Ο **Αρχίας ο Υβλαίος** (4ος αιώνας π.Χ.) ήταν αρχαίος Έλληνας ολυμπιονίκης από τα Μέγαρα Υβλαία της Σικελίας, ο οποίος αναδείχθηκε 3 φορές νικητής στο αγώνισμα των κηρύκων στους 104ους (364 π.Χ.), 106ους (356 π.Χ.) και 103ους (368 π.Χ.) ή 105ους (360 π.Χ.)  ολυμπιακούς αγώνες της αρχαιότητας, και υπήρξε επίσης νικητής και στα Πύθια.

## Παραπομπές


Αρχιας
Αρχιας
Κατηγορία:Αρχαίοι ολυμπιονίκες κήρυκες
Κατηγορία:Αρχαίοι ολυμπιονίκες από την Μεγάλη Ελλάδα
Κατηγορία:Αρχαίοι ολυμπιονίκες (4ος αιώνας π.Χ.)
Γεωγραφικό Διαμέρισμα Άλμπερνι-Κλεϊοκουότ

Το **Άλμπερνι-Κλεϊοκουότ** (αγγλικά: *Alberni-Clayoquot*) είναι γεωγραφικό διαμέρισμα της Βρετανικής Κολομβίας στο κέντρο και δυτικά της Νήσου Βανκούβερ. Συνορεύει με τα γεωγραφικά διαμερίσματα Στρατσκόνα και Κόμοξ Βάλεϊ στα βόρεια, και τα Νανάιμο και Κάουισον Βάλεϊ στα ανατολικά. Το διοικητικό κέντρο βρίσκεται στην πόλη Πόρτ Άλμπερνι. Το Άλμπερνι-Κλεϊοκουότ σύμφωνα με την απογραφή του 2011 έχει 31.061 κατοίκους.

## Δήμοι

## Εξωτερικοί Σύνδεσμοι
*Πληροφορίες για το γεωγραφικό διαμέρισμα Άλμπερνι-Κλεϊοκουότ

Α
In Concert (άλμπουμ των Jethro Tull)

Το **In Concert** είναι ζωντανά ηχογραφημένο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 10 Απριλίου 1995 μέσω της δισκογραφικής εταιρίας "Windsong International".

Η ηχογράφηση του άλμπουμ πραγματοποιήθηκε στο "Hammersmith Odeon" στις 8 Οκτωβρίου 1991, ως μέρος της περιοδείας για την προώθηση του δίσκου "*[[Catfish Rising]]*", ο οποίος είχε κυκλοφορήσει έναν μήνα νωρίτερα.

Ο δίσκος επανεκδόθηκε σε μορφή CD το 1998 από την "Strange Fruit Records".

## Λίστα Τραγουδιών
# "Minstrel in the Gallery / Cross Eyed Mary" – 4:00
# "This is Not Love" – 4:00
# "Rocks on the Road" – 6:30
# "Heavy Horses" – 7:33
# "Tall Thin Girl" – 3:28
# "Still Loving You" – 4:40
# "Thick as a Brick" – 7:48
# "A New Day Yesterday" – 5:45
# "Blues Jam" (Instrumental) – 3:00
# "Jump Start" – 6:30

## Μέλη των Jethro Tull
Οι μουσικοί οι οποίοι ηχογράφησαν το "*In Concert*" ήταν οι εξής:
* **[[Ίαν Άντερσον]]** - φωνητικά, φλάουτο, μαντολίνο, ακουστική κιθάρα, κρουστά
* **[[Μάρτιν Μπαρ]]** - ηλεκτρική κιθάρα, ακουστική κιθάρα
* **Μάαρτιν Άλκοκ** - πλήκτρα
* **Ντέιβ Πεγκ** - μπάσο
* **[[Ντον Πέρι]]** - τύμπανα, κρουστά

## Παραπομπές


## Πηγές
* In Concert - Jethro Tull | Songs, Reviews, Credits, Awards | AllMusic
* Jethro Tull - In Concert | Sputnikmusic
* JETHRO TULL In Concert reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1995
Γεωγραφικό Διαμέρισμα Κάπιταλ

Το **Κάπιταλ** (αγγλικά: *Capital*) είναι ένα γεωγραφικό διαμέρισμα και διοικητική περιφέρεια που περιλαμβάνει το νότιο άκρο της Νήσου Βανκούβερ και των Gulf Islands της Βρετανικής Κολομβίας. Έχει επίσημο πληθυσμό 359,991 κατοίκους με βάση την απογραφή του 2011 και συνολική έκταση γης 2,341.11 τ.χλμ.. Το Κάπιταλ ιδρύθηκε το 1966 ως μια ομοσπονδία των επτά δήμων και τών πέντε εκλογικών περιοχών για να παρέχει συντονισμό στα περιφερειακά ζητήματα της τοπικής αυτοδιοίκησης στις αγροτικές περιοχές και στην ευρύτερη περιοχή της Βικτώριας. 

## Παραπομπές


## Εξωτερικοί Σύνδεσμοι
*Πληροφορίες για το γεωγραφικό διαμέρισμα Κάπιταλ

Κ
Κύπελλο Κύπρου πετοσφαίρισης ανδρών 1997-98

Το **Κύπελλο Κύπρου 1997-98** ήταν η 24η έκδοση του Κυπέλλου Κύπρου (21η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι δέκα ομάδες της Α΄ κατηγορίας 1997-98. Νικήτρια ήταν η Ανόρθωση για 13η φορά στην ιστορία της.

## Α΄ φάση
Στην κλήρωση της Α΄ φάσης συμμετείχαν οι ομάδες που κατέλαβαν τις θέσεις 5 έως 10 της τελικής κατάταξης του πρωταθλήματος Α΄ κατηγορίας 1997-98 (ΑΠΟΕΛ, Ένωσις Νέων Παραλιμνίου, Αναγέννηση, Μαραθώνας Κάτω Βαρωσίων, Ολυμπιάδα Νεάπολης, Άρης Πολεμίου). Από αυτές τις έξι ομάδες κληρώθηκαν δύο ζευγάρια ενώ δύο πέρασαν στην προημιτελική φάση χωρίς αγώνα.

Ο πίνακας που ακολουθεί παρουσιάζει τα τελικά αποτελέσματα των αγώνων της Α΄ φάσης (διπλοί αγώνες, ένας στην έδρα κάθε ομάδας).




## Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Φάιναλ Φορ
Οι 4 ομάδες που προκρίθηκαν από την προημιτελική φάση συμμετείχαν στο Φάιναλ Φορ της διοργάνωσης, το οποίο πραγματοποιήθηκε στο Κλειστό Γυμναστήριο Ελευθερία στη Λευκωσία.

### Ημιτελικά
Στην ημιτελική φάση έγιναν μονοί αγώνες. Ο πίνακας που ακολουθεί παρουσιάζει τα τελικά αποτελέσματα των αγώνων, οι οποίοι διεξήχθησαν στις 21 Μαΐου 1998.




### Τελικός
Στον τελικό προκρίθηκαν η Ανόρθωση και η Ομόνοια. Το παιχνίδι διεξήχθη στις 22 Μαΐου 1998 στο Κλειστό Γυμναστήριο Ελευθερία στη Λευκωσία. Νικήτρια ήταν η Ανόρθωση με σκορ 3-0 σετ (15-14, 15-8, 15-7).

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 1997
Κατηγορία:Πετοσφαίριση το 1998
Πάτρικ Γιανγκ

Ο **Πάτρικ Γιανγκ** (αγγλικά: *Patric Young*), (Τζάκσονβιλ, Φλόριντα, 1 Φεβρουαρίου 1992), είναι Αμερικανός πρώην καλαθοσφαιριστής και νυν αναλυτής αγώνων καλαθοσφαίρισης στο κολεγιακό πρωτάθλημα NCAA. Έχει ύψος 2,09 μ. και αγωνιζόταν στη θέση του σέντερ. Αποσύρθηκε από την ενεργό δράση σε νεαρή ηλικία, λόγω των σοβαρών τραυματισμών που αντιμετώπισε κατά τη διάρκεια της καριέρας του.

## Τίτλοι

### [[Ολυμπιακός Σ.Φ.Π. (καλαθοσφαίριση ανδρών)|Ολυμπιακός]]
* Πρωτάθλημα Ελλάδος: (2016)

#### [[Αρμάνι Μιλάνο]]

* Σούπερ Καπ Ιταλίας: (2017)

## Παραπομπές


## Εξωτερικοί σύνδεσμοι
* Patric Young  στο draftexpress.com
* Patric Young στο eurobasket.com

Κατηγορία:Αμερικανοί καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Γαλατασαράι
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Λέγκα Μπάσκετ Σέριε Α
Γεωγραφικό Διαμέρισμα Κόμοξ Βάλεϊ

Το **Κόμοξ Βάλεϊ** (αγγλικά: *Comox Valley *) είναι γεωγραφικό διαμέρισμα της Βρετανικής Κολομβίας του Καναδά. Δημιουργήθηκε στις 15 Φεβρουαρίου του 2008, καλύπτοντας τα νοτιοανατολικά τμήματα του πρώην γεωγραφικού διαμερίσματος Comox-Strathcona, και επικεντρώνεται γύρω από την περιοχή Κόμοξ Βάλεϊ. Έχει συνολική έκταση 1.700.58 τ.χλμ. και συνολικό πληθυσμό 63,538 κατοίκους με βάση την απογραφή του 2011.

## Παραπομπές


## Εξωτερικοί Σύνδεσμοι
*Πληροφορίες για το γεωγραφικό διαμέρισμα Κόμοξ Βάλεϊ

Κό
Γεωγραφικό Διαμέρισμα Κάουισον Βάλεϊ

Το **Κάουισον Βάλεϊ** (αγγλικά: *Cowichan Valley  *) είναι γεωγραφικό διαμέρισμα της Βρετανικής Κολομβίας του Καναδά. Βρίσκεται στο νότιο τμήμα της Νήσου Βανκούβερ, και συνορεύει με τα Νανάϊμο και  Άλμπερνι-Κλεϊοκουότ στα βόρεια και βορειοδυτικά, καθώς και με το Γεωγραφικό Διαμέρισμα Κάπιταλ στο νότο και ανατολικά. Με βάση την απογραφή του 2011 το Κάουσιον Βάλεϊ έχει πληθυσμό 80.332 κατοίκους. Το διοικητικό κέντρο βρίσκεται στην περιοχή Duncan.

## Παραπομπές


## Εξωτερικοί Σύνδεσμοι
*Πληροφορίες για το γεωγραφικό διαμέρισμα Κάουισον Βάλεϊ

Κάου
Βαγιαζίτ Οσμάν

Ο **Βαγιαζίτ Οσμάν**, γνωστός και ως **Οσμάν Βαγιαζίτ Οσμάνογλου** (τούρκικα: *Osman Bayezid Osmanoğlu*, 23 Ιουνίου 1924 - 6 Ιανουαρίου 2017), ήταν ο 44ος επικεφαλής του αυτοκρατορικού Οίκου των Οσμάν, που κυβέρνησε την Οθωμανική Αυτοκρατορία από 1299 έως το 1922, όπου η μοναρχία καταργήθηκε και αντικαταστάθηκε από την Δημοκρατία της Τουρκίας. Είναι ο δεύτερος γιος του εγγονού του σουλτάνου Αμπντούλ Μετζίτ Α΄, Ιμπραήμ Τεβφίκ (1874 - 1931), από την τέταρτη σύζυγό του, Χατιτζέ Σαντιγιέ Χανίμ. Εάν βασίλευε θα ήταν ο **Μεγάλος Σουλτάνος Βαγιαζίτ Γ΄**. Ήταν μέλος ενός από τους νεότερους κλάδους του Οίκου των Οσμάν.

## Ζωή
Ο Βαγιαζίτ Οσμάν ήταν το πρώτο μέλος της Οθωμανικής Δυναστείας που γεννήθηκε στην εξορία. Μετά τον χωρισμό των γονιών του, ο πατέρας του πέθανε το 1931 και η μητέρα του (1898 - 1986) παντρεύτηκε έναν Αμερικανό. Το 1941, μετακόμισε στις Η.Π.Α. με τη μητέρα του, τον μεγάλο του αδερφό και δύο ετεροθαλή αδέρφια. Υπηρέτησε τον Αμερικανικό Στρατό και εργάστηκε σε μία βιβλιοθήκη στη Νέα Υόρκη. Ο Βαγιαζίτ Οσμάν δεν παντρεύτηκε ποτέ και δεν απέκτησε παιδιά. Στις 23 Σεπτεμβρίου 2009, μετά τον θάνατο του Ερτουγρούλ Οσμάν, τον διαδέχτηκε ως επικεφαλής του Οίκου των Οσμάν. Τον διαδέχθηκε ο Ντουντάρ Αλιοσμάν.

Κατηγορία:Τούρκοι
Γεωγραφικό Διαμέρισμα Στρατσκόνα

Η **Στρατσκόνα** (αγγλικά: *Strathcona*) είναι γεωγραφικό διαμέρισμα της Βρετανικής Κολομβίας του Καναδά. Δημιουργήθηκε στις 15 Φεβρουαρίου του 2008 και περιλαμβάνει το βόρειο και το δυτικό τμήμα του πρώην γεωγραφικού διαμερίσματος Comox-Strathcona. Έχει συνολική έκταση 18,329.948&nbsp;km² (7,077.232 τετραγωνικά μίλια) και πληθυσμό 43.252 κατοίκους με βάση την απογραφή του 2011. Το διοικητικό κέντρο βρίσκεται στην πόλη Κάμπελ Ρίβερ της Βρετανικής Κολομβίας. Επίσης τα περισσότερα από τα νησιά Ντισκάβερι ανήκουν στο γεωγραφικό διαμέρισμα Στρατσκόνα ενώ κάποια που βρίσκονται στο νοτιότερο τμήμα ανήκουν στο γεωγραφικό διαμέρισμα Πάουερ Ρίβερ.

## Δήμοι

## Παραπομπές


## Εξωτερικοί Σύνδεσμοι
*Πληροφορίες για το γεωγραφικό διαμέρισμα Στρατσκόνα

Στρ
Γεωγραφικό Διαμέρισμα Νανάιμο

Το **Νανάιμο** (αγγλικά: *Nanaimo*) είναι γεωγραφικό διαμέρισμα και βρίσκεται στην ανατολική ακτή  της Νήσου Βανκούβερ του Καναδά. Συνορεύει στα νότια με το γεωγραφικό διαμέρισμα Κάουισον Βάλεϊ, στα δυτικά με το Άλμπερνι-Κλεϊοκουότ και στα βορειοδυτικά με το Κόμοξ Βάλεϊ. Το διοικητικό κέντρο βρίσκεται στην πόλη Νανάιμο της Βρετανικής Κολομβίας. Έχει επίσης συνολική έκταση 2.038,01 τ.χλμ. και συνολικό πληθυσμό 146.574 κατοίκους με βάση την απογραφή του 2011. 

Το γεωγραφικό διαμέρισμα Νανάιμο ιδρύθηκε στις 24 Αυγούστου του 1967. Μέλη του είναι πόλεις, κωμοπόλεις, περιφέρειες και οκτώ εκλογικές περιοχές που περιέχουν μη ενσωματωμένες κοινότητες. Το Νανάιμο έχει και χειρίζεται το *Nanaimo Regional Transit System* το οποίο παρέχει διαδρομές με συμβατικά τοπικά λεωφορεία.

## Παραπομπές


## Εξωτερικοί Σύνδεσμοι

*Πληροφορίες για το γεωγραφικό διαμέρισμα Νανάιμο

Ναναιμο
Τζεμιλέ

**Τζεμιλέ**, τουρκικό γυναικείο κύριο όνομα.
## Ετυμολογία του ονόματος
Το όνομα *Τζεμιλέ* (στα τουρκικά: *Cemile*) είναι αραβικής αρχής (جميلة *Jamilah* «όμορφη») και, παρόλο που δεν ανήκει στα παλιότερα παραδοσιακά ονόματα του ισλαμικού κόσμου, είναι δίχως αμφιβολία, μαζί με το αραβικό ομόρριζό του *Jamal*, αρκετά διαδεδομένο σε πολλές χώρες της Μέσης Ανατολής. Από την ίδια ρίζα με το αραβικό αντρικό *Jamal* (جمال) και το τουρκικό αντρικό *Cemâl*.

Σημασιολογικά παρεμφερές με τα ονόματα *[[Καλλίστη]]*, *[[Μπέλλα]]*, *[[Ευμορφία]]*, *[[Πανωραία (όνομα)|Πανωραία]]*, *[[Πουλχερία (όνομα)|Πουλχερία]]* κ.ά.
## Η Τζεμιλέ σε άλλες γλώσσες
* κιργιζικά: *Жамийла*, *Жамила* (Τζαμίλια)
* ισπανικά: *Yamila* (στη Λατινική Αμερική)
* σερβικά: *Џамила*
* τσεχικά: *Džamila*
* Ανάλογα με τη μεταγραφή και τη γλώσσα, παρουσιάζεται και με τους τύπους: *Jamila*, *Jameela*, *Gamila*, *Cemila*, *Djemila*, *Džemila*, *Jamillah*, *Djémila*, *Djamila* και *Jamyla*.

## Αντρικός τύπος
* *[[Τζεμίλ]]* ()
* *Jamil*, *Gamil* (κυρίως στην Αίγυπτο), *Djemil*, *Djamel* και *Djémil* (κυρίως στη Βόρεια Αφρική) και *Djamil*

## Πρόσωπα με το όνομα Τζεμιλέ
* Τζεμιλέ Σουλτάν (1843–1915), Οθωμανή πριγκίπισσα, κόρη του Σουλτάνου Αμπντούλ Μετζίτ Α΄
* Τζεμιλέ Γιουσούφ (, ) (1978), Ελληνογερμανίδα πολιτικός, τουρκικής καταγωγής, από την ελληνική Θράκη
## Πρόσωπα με το όνομα Τζεμίλ
* Τζεμίλ Τουράν Μπαζιντί (Cemil Turan Bazidi, 1955), Κούρδος συγγραφέας και δημοσιογράφος
## Το όνομα στη λογοτεχνία
Τζινγκίζ Αϊτμάτωφ, *Τζαμίλια* (*Джамиля*, 1958), μετάφραση Άλκη Ζέη, πρόλογος Λουί Αραγκόν, Εκδόσεις Θεμέλιο, 1981. ISBN 978-960-310-113-0 Το ίδιο έργο ως, *Τζαμιλιά*, μετάφραση Αντρέας Σαραντόπουλος, Σ. Ι. Ζαχαρόπουλος, 1990. ISBN 978-960-208-151-8
## Το όνομα στο λαϊκό τραγούδι
«Τζεμιλέ», τραγούδι σε μουσική και στίχους του Μανόλη Χιώτη. Ηχογραφήθηκε το 1947 με τις φωνές του Τόλη και της Λίτσας Χάρμα.

## Εξωτερικοί σύνδεσμοι

## Παραπομπές


Κατηγορία:Γυναικεία ονόματα
Κατηγορία:Τουρκικά ονόματα
Γεωγραφικό Διαμέρισμα Ουάντινγκτον

Το **Ουάντινγκτον** (αγγλικά: *Waddington*) είναι γεωγραφικό διαμέρισμα της Βρετανικής Κολομβίας του Καναδά. Καταλαμβάνει την κατώτερη περιοχή της περιφέρειας Central Coast με επίκεντρο την ακτή του πορθμού Queen Charlotte Strait  στα βόρεια της Νήσου Βανκούβερ και των γειτονικών περιοχών της ηπειρωτικής Βρετανικής Κολομβίας. Έχει συνολική έκταση 20.288,4 τ.χλμ. και πληθυσμό 11.506 ατόμων με βάση την καταμέτρηση του 2011, οι περισσότεροι εκ των οποίων είναι σε πόλεις της Νήσου Βανκούβερ και των παρακείμενων νησιών. Το διοικητικό κέντρο βρίσκεται στην πόλη του Port McNeill. Η περιοχή πήρε το όνομά της από το Βουνό Ουάντινγκτον, το οποίο έχει την ψηλότερη κορυφή εξ ολοκλήρου μέσα στην Βρετανική Κολομβία.

## Παραπομπές


## Εξωτερικοί Σύνδεσμοι
*Πληροφορίες για το γεωγραφικό διαμέρισμα Ουάντινγκτον

Ου
Λουί Ερσάν

Ο **Λουί Ερσάν**  (*Louis Hersent,* Παρίσι, 10 Μαρτίου 1777 - 2 Οκτωβρίου 1860) ήταν Γάλλος ζωγράφος του 19ου αιώνα.

## Βιογραφικά στοιχεία
Γεννήθηκε το 1777 στο Παρίσι και ήταν γιος χρυσοχόου. Σε νεαρή ηλικία έγινε δεκτός στο εργαστήριο του ζωγράφου Ζαν-Μπατίστ Ρενό όπου ειδικεύτηκε στην ιστορική ζωγραφική και το 1797 κέρδισε τη δεύτερη θέση στο βραβείο της Ρώμης (*Prix de Rome*). Με την πάροδο των ετών αναδείχτηκε σε επιτυχημένο προσωπογράφο ενώ χάρη στην προστασία και τη στήριξη του Λουδοβίκου ΙΗ΄ τοποθετήθηκε καθηγητής στη Σχολή Καλών Τεχνών του Παρισιού.

Από το 1804 μέχρι το 1831 εξέθετε τα έργα του στο Σαλόνι του Παρισιού. Επίσης διατηρούσε από κοινού με τη σύζυγο του και επίσης ζωγράφο, Λουΐζ Μοντυΐ (*Louise Mauduit*), ιδιόκτητο σαλόνι όπου παρουσίαζαν τις δημιουργίες τους. Αργότερα αναγκάστηκε λόγω οικονομικών προβλημάτων να παραχωρήσει τα δικαιώματα χάραξης των έργων του. Πέθανε το 1860 στο Παρίσι.

## Τεχνοτροπία
Από αρκετούς κριτικούς τέχνης εκθειάστηκε για τη λεπτομέρεια με την οποία σχεδίαζε τα πρόσωπα των μοντέλων του, δεχόταν όμως κριτική για τον σχεδιασμό του υπόλοιπου σώματος. Από τα έργα του ξεχώρισαν το πορτραίτο της ποιήτριας Ντελφίν Γκαι (1824), οι προσωπογραφίες μελών της γαλλικής βασιλικής οικογένειας (1835) κ.ά.

## Γκαλερί

File:Queen Marie Amélie with her youngest sons, the Dukes of Montpensier and Aumale by Louis Hersent (1835, Versailles) .jpg| Η βασίλισσα Μαρία - Αμαλία των Βουρβόνων.
File:Louis Hersent - Delphine de Girardin.jpg|Η ποιήτρια Ντελφίν Γκαι.
File:Perier, Casimir.jpg|Ο πολιτικός και επιχειρηματίας Κασιμίρ Πιερ Περιέ.
File:Fénélon returns a Stolen Cow to a Peasant (Louis Hersent) - Nationalmuseum - 23791.tif|Η κλεμμένη αγελάδα.


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 18ου αιώνα
Κατηγορία:Γάλλοι ζωγράφοι του 19ου αιώνα
Σέιγουορντ (Βρετανική Κολομβία)

To **Σέϊγουορντ** (αγγλικά: *Sayward*) είναι ένα χωριό που βρίσκεται στην κοιλάδα Σέϊγουορντ στη βορειοανατολική ακτή της Νήσου Βανκούβερ της Βρετανικής Κολομβίας, Καναδά. Βρίσκεται περίπου 1,6 χιλιόμετρα του κόλπου Κέλσει σε μια προεξοχή του αυτοκινητόδρομου 19. Το χωριό πήρε το όνομά του από τον William Parsons Sayward, έναν επιτυχημένο έμπορο ξυλείας από την Βικτώρια ο οποίος γεννήθηκε στο Μέιν το 1818 και ήρθε στη Βικτώρια από την Καλιφόρνια το 1858. Το χωριό βρίσκεται στα ανοικτά των ακτών του Hardwicke Island. Με βάση την απογραφή του 2011 το Σέϊγουορντ έχει πληθυσμό 317 κατοίκους.

## Παραπομπές


## Εξωτερικοί σύνδεσμοι
*  

Κατηγορία:Βρετανική Κολομβία